CELEX: 62007CA0095
Language: et
Date: 2008-05-08 00:00:00
Title: Liidetud kohtuasjad C-95/07 ja C-96/07: Euroopa Kohtu (kolmas koda) 8. mai 2008 . aasta otsus (Commissione tributaria provinciale (Itaalia) eelotsusetaotlus) — Ecotrade spa versus Agenzia Entrate Ufficio Genova 3 (Kuues käibemaksudirektiiv — Pöördmaksustamine — Mahaarvamisõigus — Aegumistähtaeg — Selline raamatupidamislik ja deklaratsioonis sisalduv viga, mis mõjutab tehinguid, mille suhtes kohaldatakse pöördmaksustamist)

21.6.2008   
            
            
               ET
            
            
               Euroopa Liidu Teataja
            
            
               C 158/6
            
         Euroopa Kohtu (kolmas koda) 8. mai 2008. aasta otsus (Commissione tributaria provinciale (Itaalia) eelotsusetaotlus) — Ecotrade spa versus Agenzia Entrate Ufficio Genova 3
   (Liidetud kohtuasjad C-95/07 ja C-96/07) (1)
   
   (Kuues käibemaksudirektiiv - Pöördmaksustamine - Mahaarvamisõigus - Aegumistähtaeg - Selline raamatupidamislik ja deklaratsioonis sisalduv viga, mis mõjutab tehinguid, mille suhtes kohaldatakse pöördmaksustamist)
   (2008/C 158/09)
   Kohtumenetluse keel: itaalia
   Eelotsusetaotluse esitanud kohus
   Commissione tributaria provinciale
   Põhikohtuasja pooled
   
      Hageja: Ecotrade spa
   
      Kostja: Agenzia Entrate Ufficio Genova 3
   Kohtuasja ese
   Eelotsusetaotlus — Commissione tributaria provinciale — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23), artikli 17, artikli 18 lõike 1 punkti d, artikli 21 lõike 1 ja artikli 22 tõlgendamine — Sisendkäibemaksu mahaarvamise õigus — Siseriiklik õigusnorm, mille kohaselt on mahaarvamise õiguse kasutamise eeltingimiseks kaheaastasest aegumistähtajast kinnipidamine
   Resolutiivosa
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 30. märtsi 2000. aasta direktiiviga 2000/17/EÜ, artikliga 17, artikli 18 lõigetega 2 ja 3 ning artikli 21 lõike 1 punktiga b ei ole vastuolus sellised siseriiklikud õigusnormid nagu põhikohtuasjas, mis näevad mahaarvamisõiguse kasutamisele ette aegumistähtaja, juhul, kui on järgitud võrdväärsuse ja tõhususe põhimõtteid. Asjaolu, et maksuhalduril on tasumata käibemaksu sissenõudmiseks antud tähtaeg pikem kui maksukohustuslastele mahaarvamisõiguse kasutamiseks antud tähtaeg, ei kujuta endast tõhususe põhimõtte rikkumist.
            
         
               2.
            
            
               Kuuenda direktiivi 77/388, mida on muudetud direktiiviga 2000/17, artikli 18 lõike 1 punktiga d ja artikliga 22 on vastuolus selline deklaratsioonide parandamine ja käibemaksu sissenõudmine, mis põhikohtuasjas käsitletavate kohustuste rikkumisel, mis seisneb esiteks siseriiklike õigusnormidega kuuenda direktiivi artikli 18 lõike 1 punkti d alusel kehtestatud formaalsuste rikkumises ja teiseks selle direktiivi artiklis 22 vastavalt lõigetes 2 ja 4 sätestatud raamatupidamis- ja deklareerimiskohustuste rikkumises, näeb pöördmaksustamise korral ette mahaarvamisõiguse andmisest keeldumise.
            
         
      (1)  ELT C 117, 26.5.2007.